stanford-oval/wikipedia huggingface dataset:
Tetrahydrotiofeeni

| Tetrahydrotiofeeni |
| --- | --- |

Tunnisteet
CAS-numero:  110-01-0
PubChem CID:  1127
Ominaisuudet
Molekyylikaava:  C4H8S
Moolimassa:  88,2 g/mol
Ulkomuoto:  Väritön neste
Sulamispiste:  −96,2 °C (177 K)
Kiehumispiste:  119−121 °C (392−394 K)
Tiheys:  1,0 g/cm3
Liukoisuus veteen:  5,8 g/l (20 °C)
Tetrahydrotiofeeni on heterosyklinen yhdiste, jonka kemiallinen kaava on C4H8S. Siitä käytetään myös nimiä tetrametyleenisulfidi, tiolaani, tiofani ja tiosyklopentaani.
Tetrahydrotiofeeni on normaaliolosuhteissa olomuodoltaan helposti syttyvää, väritöntä nestettä, jolla tunnusomainen voimakkaan epämiellyttävä haju. Tetrahydrotiofeenin moolimassa on 88,2 g/mol, sulamispiste −96,2 °C, kiehumispiste 119−121 °C, tiheys 1,0 g/cm3, hajukynnys 0,001 ppm (0,004 mg/m3), leimahduspiste 12 °C, itsesyttymislämpötila 200 °C ja CAS-numero 110-01-0. Tetrahydrotiofeeni ei liukene veteen, mutta liukenee useisiin orgaanisiin liuottimiin.
Tetrahydrotiofeeni muodostaa palaessaan rikkioksideja sekä reagoi voimakkaiden hapettimien kuten typpihapon kanssa.
Tetrahydrotiofeenia käytetään maakaasussa ja nestekaasussa hajusteena ilmaisemaan mahdollisia vuotoja.
Ympäristö- ja terveysvaikutukset

Lyhytaikainen altistus tetrahydrotiofeenille voi aiheuttaa vaikutuksia keskushermostossa. Ympäristön kannalta tetrahydrotiofeeni on luokiteltu vaaralliseksi aineeksi.
Aiheesta muualla

Tetrahydrotiofeenin kansainvälinen kemikaalikortti
OVA-ohje: Tetrahydrotiofeeni
Teriantropia

Teriantropia on yleisnimitys ihmisen muuttumiselle eläimeksi tai puoliksi eläimeksi, yleensä psykologisessa tai mytologisessa mielessä. Myös egyptiläiset jumalhahmot, joilla on eläimen pää, ovat teriantrooppeja. Kuuluisin teriantropian muoto on lykantropia.
Teijan keittiössä

| Teijan keittiössä |
| --- | --- |
Tyyli:  keskusteluohjelma
Kestoaika:  20–30 minuuttia
Pääosissa:  Teija Sopanen
Alkuperämaa:  Suomi
Verkko:  Kolmoskanava (1990–1992) MTV3 (1993–1996)
Esitetty:  6. syyskuuta 1990 – toukokuu 1996
Tuotanto
Säveltäjä(t):  Pekka Evijärvi
Kuvaaja(t):  Patrick Oras
Tuotantoyhtiö(t):  Dixie Oy
Aiheesta muualla
IMDb 
Elonet
Teijan keittiössä oli suomalainen vuosina 1990–1996 valmistunut ja esitetty Teija Sopasen juontama ruoka-aiheinen keskusteluohjelma. Sarjaa esitettiin vuosina 1990–1992 Kolmoskanavalla, ja vuosina 1993–1996 MTV3-kanavalla.
Ohjelmaformaatti

Ohjelmassa vieraili julkisuuden henkilöitä, joiden kanssa Sopanen valmisti oman asuntonsa keittiössä vierailijoiden suosikkiruokia. Ruoanvalmistuksen ohessa Sopanen haastatteli vieraita. Ohjelman elinkaaren aikana vierailleita henkilöitä olivat muun muassa poliitikko Riitta Uosukainen, kapellimestari Ossi Runne ja viihteen monitoimimies Jukka Virtanen. Ohjelmassa tehtyjen ruokien reseptejä kirjallisesti television katsojat pystyivät tilaamaan postin kautta soittamalla maksulliseen puhelinnumeroon, jota esitettiin ohjelmassa. Sopasen mukaan joidenkin ohjelmien jälkeen tiettyihin resepteihin tarvittavat ruoka-aineet saattoivat loppua ajoittain kaupoista, ja osa kaupoista olivat jopa toivoneet ennakkoon tietoa mitä ruokia ohjelmassa valmistetaan, että osaisivat hankkia raaka-aineita tarpeeksi kaupan hyllyille.
Kirjallisuutta

Kustannusyhtiö Otava julkaisi ohjelman vieraiden suosikkiruokien resepteistä kaksi keittokirjaa:
Sopanen, Teija: Teijan keittiössä.  Otava, 1992.  ISBN 951-1-12140-5.
Sopanen, Teija: Teijan keittiössä. Uusia makuja.  Otava, 1994.  ISBN 951-1-12773-X.
Parodiat

Jope Ruonansuu parodioi ohjelmaa albumillaan Jope Ruonansuu presidentiksi. Ruonansuun ”Teijan keittiössä” valmistettiin pontikkaa. Sketsissä Ruonansuu imitoi juontaja Sopasta sekä vieraitaan Raimo Ilaskiveä ja Paavo Väyrystä.
Aake Kalliala ja Pirkka-Pekka Petelius parodioivat Teijan keittiötä Pulttibois-sarjassa sketsillä ”Ransun keittiö”, jossa Kalliala oli pukeutunut naiseksi ja Pirkka-Pekka Petelius esitti Heikki-Anneli Vateva -nimistä tanssijaa, jotka valmistivat japanilaista "Mitsubishi-muusia".
Thomas Fairfax

| Thomas Fairfax |
| --- | --- |

Henkilötiedot
Syntynyt: 17. tammikuuta 1612
Kuollut: 12. marraskuuta 1671
Sotilashenkilö
Sotilasarvo:  Kenraali
 Nimikirjoitus
Thomas Fairfax (17. tammikuuta 1612 – 12. marraskuuta 1671) oli englantilainen lordi, poliitikko, kenraali ja parlamentaristien komentaja Englannin sisällissodan aikana. Taitava ja lahjakas Fairfax johti parlamentaristien joukot moniin voittoihin, esimerkiksi ratkaisevassa Nasebyn taistelussa. Hänestä tuli käytännössä uuden tasavallan sotilasjohtaja, mutta hän jäi lopulta alaisensa Oliver Cromwellin varjoon, sillä tämä oli poliittisesti taitavampi ja kannatti radikaalimpia toimia Kaarle I:ä kohtaan. Fairfax muuttui tyytymättömäksi Cromwellin politiikkaa kohtaan ja kieltäytyi julkisesti osallistumasta Kaarlen näytösoikeudenkäyntiin. Lopulta hän erosi tehtävästään ja jätti Cromwellin hallitsemaan uutta tasavaltaa. Eroamisen vuoksi ja myös siksi että hänen katsottiin toimineen kunniallisesti taistelukentillä ja koska hän työskenteli aktiivisesti monarkian palauttamisen puolesta Cromwellin kuoleman jälkeen, häneen ei kohdistettu kostotoimenpiteitä, jollaisen uhreiksi monet muut vallankumousjohtajat joutuivat. Tummat hiukset ja silmät sekä tumma ihonväri johtivat lempinimeen "Musta Tom".
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Thomas Fairfax
Thomas Eriksson (jääkiekkoilija)

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Lake Placid 1980 |  |  |
|  Pronssia | Calgary 1988 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1990 |  |  |
|  Pronssia | Moskova 1979 |  |  |
Thomas Eriksson (s. 16. lokakuuta 1959 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta kaksissa olympialaisissa, kahdessa Kanada-cupissa ja viisissä MM-kilpailuissa, joissa hän saavutti kaksi olympiapronssia, Kanada-cupin hopean, MM-hopean ja MM-pronssin.
Eriksson edusti kotimaassaan viimeistä pelikautta lukuun ottamatta Djurgårdens IF:ää, jossa hän voitti Ruotsin-mestaruuden vuosina 1983. 1989, 1990 ja 1991. Hän pelasi NHL:ssä Philadelphia Flyersin joukkueessa kausina 1980–1982 ja 1983–1986.
Djurgårdens IF on jäädyttänyt Erikssonin pelinumeron 27.
Terhi Kiemunki

Terhi Kiemunki 188-Kukkavirta-mielenosoituksen kokoontumisessa Turun tuomiokirkolla 2018.
Terhi Kiemunki (s. 1966 Nokia) on suomalainen poliitikko. Kiemungin kannanotot ovat herättäneet julkisuudessa huomiota maahanmuuttovastaisuudellaan. Kiemunki erotettiin perussuomalaisista helmikuussa 2017. Hän toimi kansanedustaja Lea Mäkipään avustajana elokuuhun 2017 saakka. Kiemunki on ollut Sinimustan Liikkeen puoluesihteeri vuodesta 2021 lähtien.
Poliittinen ura

Terhi Kiemunki liittyi perussuomalaiseen puolueeseen vuonna 2007. Hän oli ensimmäistä kertaa ehdolla kunnallisvaaleissa 2008 Tampereella, mutta ei tullut 54 äänellä valituksi. Kunnallisvaaleissa 2012 Kiemunki valittiin Tampereen kaupunginvaltuuston varavaltuutetuksi 235 äänellä. Kuntavaaleissa 2017 Kiemunki pyrki valtuustoon perussuomalaisten listalta sitoutumattomana ehdokkaana ja jäi 348 äänellä jälleen varasijalle.
Eduskuntavaaleissa 2015 Kiemunki sai 1 096 ääntä Pirkanmaan vaalipiiristä eikä häntä valittu eduskuntaan. Hän toimi saman vaalipiirin kansanedustajan Lea Mäkipään eduskunta-avustajana.
Kiemungilla on ollut useita luottamustoimia. Hän on muun muassa toiminut Pirkanmaan maakuntahallituksen jäsenenä sekä perussuomalaisten Tampereen paikallisyhdistyksen puheenjohtajana ja puolueen Pirkanmaan piirin ensimmäisenä varapuheenjohtajana ja piirisihteerinä. Keväällä 2015 Kiemunki valittiin yksivuotiskaudeksi perussuomalaisten puoluehallitukseen. Maaliskuussa 2016 Pirkanmaan perussuomalaisten piirihallitus erotti Kiemungin varapuheenjohtajan luottamustehtävästä hänen virpomiskirjoituksensa tultua julki.
Helmikuussa 2017 perussuomalaisten puoluehallitus erotti Kiemungin puolueesta. Erottamisen välitön syy oli Kiemungin piirisihteeriyden aikaiset tiliepäselvyydet vuodelta 2015, mutta puoluesihteerin mukaan erottaminen oli ”kokonaisuuksien summa”, johon vaikuttivat myös hänen toistuvat kirjoituksensa sosiaalisessa mediassa.
Eduskuntavaaleissa 2023 Kiemunki sai 20 ääntä Sinimustan Liikkeen ehdokkaana Pirkanmaan vaalipiirissä.
Kohut ja tuomio

Maaliskuussa 2016 Kiemunki aiheutti pahennusta, kun hän ihmetteli Facebook-päivityksessään virpovia muslimilapsia. Hän kysyi muun muassa, onko Allahilla jokin vuosipäivä, ja harmitteli, että hänellä ei ollut kotonaan kondomeja lapsille jaettavaksi. Kiemunki teki omista kirjoituksistaan tutkintapyynnön poliisille saadakseen selville, täyttävätkö hänen kirjoituksensa jonkin rikoksen tunnusmerkistön, koska hänen tekstejään kuvailtiin rasistisiksi. Valtakunnansyyttäjä Matti Nissinen ei pitänyt itsestä tehtyä tutkintapyyntöä hyvänä kehityksenä, koska laissa ei ole määritelty rangaistavaksi kaikkea, mitä yhteiskunnassa voidaan pitää moitittavana. Eduskunta-avustajana toiminut Kiemunki sai kirjoituksestaan varoituksen eduskunnan kanslialta. Hänet irtisanottiin eduskunta-avustajan tehtävästä heinäkuussa 2017, kun Lea Mäkipää siirtyi Uusi vaihtoehto -ryhmään.
Apulaisvaltakunnansyyttäjä nosti lokakuussa 2016 syytteen Kiemunkia vastaan kiihottamisesta kansanryhmää vastaan. Syytettä ei kuitenkaan nostettu virpomiskirjoituksesta, vaan toisesta Uusi Suomi -verkkolehdessä julkaistusta blogikirjoituksesta, jossa tulevaisuuden Suomea kuvattiin muun muassa maana, jossa vääräuskoiset on tapettu, naiset ja lapset raiskattu sekä moskeijat pystytetty. Joulukuussa 2016 Pirkanmaan käräjäoikeus tuomitsi Kiemungin 30 päiväsakkoon kiihottamisesta kansanryhmää vastaan. Käräjäoikeuden mukaan blogikirjoitus oli yleistävä ja sisältö islamin uskontoa tunnustavaa ihmisryhmää panetteleva ja solvaava. Kiemunki valitti tuomiosta hovioikeuteen. Tuomio ei muuttunut hovissa, eikä hän saanut valituslupaa korkeimpaan oikeuteen.
Käräjätuomion jälkeen Kiemungin tukiyhdistys aloitti verkossa rahankeräyksen kevään 2017 kuntavaalikampanjaa varten. Kiemungin tulkittiin aluksi keräävän rahaa sakkojensa maksamista varten, mikä olisi tehnyt rahankeräyksestä laittoman.
Yksityiselämä

Kiemunki on koulutukseltaan merkantti ja metalliartesaani. Hänellä on viisi lasta.
Thomas F. Bayard

Thomas F. Bayard
Thomas F. Bayard (29. lokakuuta 1828 Wilmington – 28. syyskuuta 1898 Dedham, Massachusetts) oli yhdysvaltalainen lakimies ja demokraattipuoluetta edustanut poliitikko.
Bayard valittiin Delawaren edustajana Yhdysvaltain senaattiin vuoden 1868 vaaleissa, joissa hänet valittiin isänsä James Asheton Bayard nuoremman seuraajaksi. Bayard astui virkaansa seuraavan vuoden tammikuussa ja toimi senaattorina aina vuoteen 1885 saakka. Senaatissa Bayard toimi muun muassa valtiovarainvaliokunnan puheenjohtajana 1879–1881 ja senaatin puheenjohtajana pro tempore 10. lokakuuta 1881 – 13. lokakuuta 1881[lähde? ]. Hän oli demokraattien presidenttiehdokas 1876. Vuonna 1885 presidentti Grover Cleveland nimitti Bayardin Yhdysvaltain ulkoministeriksi. Bayard toimi ulkoministerinä aina vuoteen 1889 saakka. Tämän jälkeen Bayard toimi vielä Yhdysvaltain Britannian suurlähettiläänä 1893–97.
Yksi Bayardin lapsista oli Thomas F. Bayard Jr., joka isänsä ja isoisänsä tavoin toimi myös myöhemmin senaattorina.
Tiemena

| Tiemena |
| --- | --- |
 Tiemena
 Koordinaatit: 12°59′11″N, 5°56′46″W 
Valtio:  Mali
Alue:  Ségoun alue
Piiri:  Blan piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Väkiluku (2009):  11 200
Infobox OKVirheellinen NIMI-arvo: 
Tiemena (myös Tiéména) on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 30 kilometriä Blasta länteen. Kunnassa on 11 200 ja keskuskylässä 2 500 asukasta (vuonna 2009).
Tiemenan kunta rajoituu lännessä Blan piirin Falon, pohjoisessa Dienan ja idässä sekä etelässä Nialan kuntiin.
Kuntaan kuuluu kymmenen kylää. Asukkaat ovat etupäässä bambaroita ja soninkeja.
Tiemenan kautta kulkee Blan, Nialan, Dienan ja Falon välinen paikallistie. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat hirssi, maissi, durra ja maapähkinä. Kotieläimiä ovat naudat, lampaat, aasit, siat ja vuohet. Palveluihin kuuluvat yhdeksän alakoulua, yläkoulu, koulutus- ja kehittämiskeskus (CED), lukutaitokeskukset, terveyskeskus ja synnytyslaitos. Vesihuolto kattaa 27,5 % tarpeesta. Kunnassa ei ole sähköä.
Tamila Taševa

| Tamila Taševa Таміла Ташева |
| --- | --- |

Krimin pysyvä edustaja
 25. huhtikuuta 2022–  
Presidentti:  Volodymyr Zelenskyi
Edeltäjä:  Anton Korynevytš
Henkilötiedot
Syntynyt: 1. elokuuta 1985 (ikä 39) Samarkand, Uzbekistanin SNT, Neuvostoliitto
Tiedot
Puolue:  Holos
Tamila Ravilivna Taševa (ukr. Таміла Равілівна Ташева; s. 1. elokuuta 1985) on ukrainalainen poliitikko, joka toimii Ukrainan presidentin nimeämänä pysyvänä edustajana Krimin autonomisessa tasavallassa, jota Venäjä on miehittänyt vuodesta 2014 lähtien.
Tausta ja yksityiselämä

Taševa syntyi vuonna 1985 Samarkandissa, jonne Neuvostoliiton viranomaiset olivat karkottaneet hänen perheensä osana Krimin tataarien karkottamista. Taševa perheineen palasi Krimille vuonna 1991, ja hän kertoi kohdanneensa vihamielisiä asenteita etnisen taustansa takia venäläisiltä opettajiltaan. Lisäksi aikuisilla Krimin tataareilla oli vaikeuksia löytää töitä.
Poliittinen ura

Vuonna 2019 Taševa asettui ehdolle parlamenttivaaleissa Holos-puolueen listalla. Samana vuonna hänet nimitettiin Krimin pysyvän edustajan varamieheksi.
Huhtikuussa 2022 Volodymyr Zelenskyi nimitti Taševan Krimin pysyväksi edustajaksi. Taševa on sanonut, että Krimille laittomasti muuttaneet jopa 1,5 miljoonaa venäläistä tulee karkottaa miehityksen päätyttyä. Krimiltä on paennut venäläisten miehitystä arviolta noin 30 000 Krimin tataaria.
Kunnianosoitukset

Ukrainan itsenäisyyden 25-vuotisjuhlamitali (Ukraina, 2016)
Ruhtinatar Olgan ritarikunta (Ukraina, 2019)
Tien päällä

Tien päällä voi tarkoittaa seuraavia:
Tien päällä (Three for the Road), yhdysvaltalainen elokuva vuodelta 1997
Tien päällä (Traveling Man), yhdysvaltalainen elokuva vuodelta 1989
Tien päällä (Roadside Prophets), yhdysvaltalainen elokuva vuodelta 1992
Tien päällä Michael Moore, dokumenttielokuva vuodelta 1997
Tien päällä Ewan McGregor, television dokumenttisarja vuodelta 2004
Tien päällä: Kaljapingis (Road Trip: Beer Pong), yhdysvaltalainen elokuva vuodelta 2009.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tien päällä”, voi hakea sivunnimihaulla, laajalla sivunnimihaulla tai tekstihaulla.
Terapian tarpeessa (televisiosarja)

| Terapian tarpeessa> Anger Management |
| --- | --- |
Tyyli:  tilannekomedia
Kestoaika:  21 min
Luoja(t):  Bruce Helford
Kehittäjä(t):  Mohawk Productions Revolution Studios Estevez/Sheen Productions Twisted Pictures Lionsgate Television
Pääosissa:  Charlie Sheen Selma Blair Shawnee Smith Daniela Bobadilla Noureen DeWulf Michael Arden Derek Richardson Barry Corbin Brian Austin Green Laura Bell Bundy
Alkuperämaa:   Yhdysvallat
Alkuperäiskieli:  englanti
Verkko:   FX  TV5
Esitetty:  28.6.2012 – 22.12.2014
Tuotantokausia:  2
Jaksoja:  100
Tunnuskappale:  Raney Shocknen ”Anger Management”
Tuotanto
Tuottaja(t):  Kent Zbornak
Vastaava(t) tuottaja(t):  Bruce Helford Dave Caplan Mark Burg Vince Totino Joe Roth Bob Kushell Robert Maron
Säveltäjä(t):  Raney Shockne
Leikkaaja(t):  John Fuller Tim Ryder Susan Federman Richard Sanchez
Lavastaja(t):  Karin L. McGaughey
Kuvaaja(t):  Hunt Hibler Peter Smokler
Tuotantoyhtiö(t):  Debmar-Mercury 20th Television
Edeltäjä:  Anger Management
Aiheesta muualla
Virallinen sivusto
IMDb 
Terapian tarpeessa (engl. Anger Management) on yhdysvaltalainen tilannekomedia, joka perustuu vuonna 2003 julkaistuun elokuvaan Anger Management. Yhdysvalloissa sarjan esittäminen aloitettiin 28. kesäkuuta 2012 FX:n kanavalla. Suomessa sarjaa on esittänyt TV5.
Sarjan päänäyttelijänä on Charlie Sheen, jonka roolihahmo on hyvin samankaltainen kuin Jack Nicholsonin hahmo elokuvassa.
7. marraskuuta 2014 FX ilmoitti, ettei sarjaa jatketa toisen tuotantokauden jälkeen.
Juoni

Sarja pyörii Charlie Goodsonin (Charlie Sheen) ympärillä. Hän on vihanhallintaongelmasta kärsivä baseballpelaaja. Tohtori Kate Walesin (Selma Blair) avulla hän pystyi jatkamaan urheilu-uraa MLB-tasolle, kunnes tärkeässä ottelussa menetti hermonsa ja iski mailalla polveensa, mikä johti uran päättymiseen. Charlie palasi koulun penkille ja luki itsensä vihanhallintaterapeutiksi.
Charliella on ex-vaimo Jennifer (Shawnee Smith), jota hän petti useasti urheilu-uransa aikana. Heillä on teini-ikäinen OCD-häiriöinen tytär, Sam.
Kate ja Charlie toimivat toisilleen terapeutteina, jonka lisäksi he tasapainottelevat ystäväsuhteen ja seksisuhteen välillä.
Sarjan hahmot

Charles ”Charlie” Goodson (Charlie Sheen) on entinen baseball-pelaajaa, nykyinen vihanhallintaterapeutti.
Tohtori Kate Wales (Selma Blair), on Charlien entinen terapeutti-kollega ja seksikumppani.
Jennifer Goodson (Shawnee Smith) on Charlien ex-vaimo.
Sam Goodson (Daniela Bobadilla) on Charlien ja Jenniferin teini-ikäinen tytär.
Lacey Patel (Noureen DeWulf) on piloille hemmoteltu, pinnallinen ja itsetuhoinen vihanhallintaryhmän jäsen.
Patrick (Michael Arden) on homo passiivis aggressiivinen vihanhallintaryhmän jäsen.
Nolan Johnson (Derek Richardson) on kannabista poltteleva nuorukainen ilman minkäänlaista itsevarmuutta, vihanhallintaryhmän jäsen.
Ed (Barry Corbin) on iäkäs poliittisesti epäkorrekti vihanhallintaryhmän jäsen.
Sean Healy (Brian Austin Green) on alussa Charlien arkivihollinen, koska seurustelee Jenniferin kanssa. Myöhemmin heistä tulee naapurit ja he ystävystyvät.
Tohtori Jordan Denby (Laura Bell Bundy) on satunnainen alkoholisti, jonka kanssa Charlie tekee erilaisia psykologisia kokeita.
Tuotanto

Heinäkuussa 2011 Charlie Sheen ilmoitti suunnittelevansa televisiosarjaa Anger Management -elokuvan ympärille. Sarja oli Sheenin ensimmäinen sen jälkeen kun hänet irtisanottiin CBS:n Miehen puolikkaista. FX ilmoitti ostaneensa kymmenen jaksoa kokeeksi ja tilaavansa 90 jaksoa lisää, jos se menestyy. Vuonna 2014 FX ilmoitti, että sarja jää 100 jakson pituiseksi.
Aiheesta muualla

Viralliset kotisivut (Arkistoitu – Internet Archive)
Terapian tarpeessa (televisiosarja) Internet Movie Databasessa (englanniksi)
Tellabs

Tellabs on yhdysvaltalainen tietoliikennelaitteita valmistava yhtiö. Vuonna 1975 perustetulla yhtiöllä on noin 2600 työntekijää (2012).
Martis Oy

Vuonna 1993 Tellabs osti suomalaisen Martis-yhtiön. Espoossa toiminut Martis Oy on perustettu vuonna 1976. Tellabs Oy:n kaikki Suomessa toimineet työntekijät siirtyivät Coriantin työntekijöiksi vuoden 2013 yrityskaupoissa minkä jälkeen Tellabsilla ei enää ole ollut Suomessa työntekijöitä.
Terje Håkonsen

Terje Håkonsen (s. 11. lokakuuta 1974) on norjalainen lumilautailija. Hän hallitsi lajia 1990-luvulla voittaen muun muassa kolme kertaa peräkkäin half-pipen maailmanmestaruuden vuosina 1993, 1995 ja 1997.
Teriberka (joki)

| Teriberka |
| --- | --- |

Alkulähde:  Repjavr
Laskupaikka:  Barentsinmeri, Teriberka
Maat:  Venäjä
Pituus:  127 km
Alkulähteen korkeus:  205 m
Valuma-alue:  2 230 km²
Teriberka (ven. Тери́берка) on Barentsinmereen laskeva joki Kuolan niemimaan pohjoisosassa, Murmanskin alueella. Joki on 127 kilometrin pituinen ja se laskee Teriberkanlahteen Teriberkan kylän kohdalla, joka sijaitsee noin 50 km Kuolanvuonon suulta itään. Jokeen laskevan valuma-alueen suuruus on 2 230 neliökilometriä.
Jokeen rakennettiin 1976-1990 kaksi vesivoimalaitosta, joiden yhteisteho on 157 megawattia ja vuosituotanto 290 GWh. Rakentamisen yhteydessä joen juoksulle syntyi kaksi tekojärveä, ja joen kukoistanut lohitalous tuhoutui.
Aiheesta muualla

Wikimedia Commonsissa on kuvia tai muita tiedostoja aiheesta .
Virtaamatilastoja/R-Arctic Net (englanniksi)
Klassisen Brokgauz-Efron -tietosanakirjan artikkeli joesta (1890—1907) (venäjäksi)
Tampere Tigers

| Tampere Tigers |
| --- | --- |

Perustettu:  2004
Puheenjohtaja:   Lassi Autio
Tampere Tigers on vuonna 2004 perustettu baseball-seura. Seuralla on joukkue baseballin SM-sarjassa (Tampere Tigers) ja Suomi-sarjassa (Tampere Tigers-2), mikä tunnettiin ennen nimellä Jasuko Giants. Jasuko Giants oli hallinnollisesti Tigersin joukkue ja siinä pelasivat Tigersin "japanilaiset" pelaajat. Tigersilla on ollut myös farmijoukkue Tampere Industriales, joka osallistui Suomi-sarjaan 2008. Tigersin kotikenttä on Pirkkahallin kenttä; Ilmailunkatu 20, 33900 Tampere.
Historia

Keväällä 2004 Arni Hukari ja Lassi Autio saivat alkukeväästä ajatuksen perustaa baseball-joukkue Tampereelle ja ryhtyivät keräämään joukkuetta ja harjoittelemaan. Ensimmäisen vuotena joukkue osallistui kahteen harrasteturnaukseen, joista toisen se voitti. Joukkueen nimeksi tuli Tigers Japanissa pelaavan Hanshin Tigersin mukaisesti. Myöhemmin syksyllä pidettiin perustamiskokous ja seuran nimeksi tuli baseball-seura Tampere Tigers ry.
Kausi 2005 oli seuralla ensimmäinen SM-sarjassa. Seurassa pelasi 18 pelaajaa ja 15 ottelusta tuli neljä voittoa ja viides sija kuuden joukkueen sarjassa. Syksyllä pidetyssä baseball-liiton kauden päätöstilaisuudessa Tigersin Tomi Krogerus valittiin vuoden tulokkaaksi.
Kauteen 2006 Tigers lähti tavoitteena mitalisija. Tämän kauden sijoitus oli viides viiden joukkueen sarjassa, tosin mitalisija jäi vain kahden voiton päähän. Tigersin peli oli tehnyt suuria harppauksia eteenpäin edelliseen vuoteen verrattuna. Tänä vuonna peräti kaksi pelaajaa sai liiton palkinnon: Tuomo Mesimäki oli vuoden tulokas ja Niko Wirgentius paras lyöjä.
Kausi 2007 oli Tigersille pettymys. Pari avainpelaajaansa menettänyt Tigers onnistui voittamaan vain yhden pelin kahdestatoista. Baseballin Suomen Cupissa Tigers selviytyi semifinaaliin, jossa hävisi Suomen mestari Espoo Exposille. SM-sarjan saldo yksi voitto ei kertonut koko totuutta, Tigers pelasi useita tiukkoja otteluita, kaatuen kuitenkin pelien lopussa kokeneempia vastustajiaan vastaan.
Kaudella 2008 Tigers pelasi kahdella joukkueella: SM-sarjassa Tigersillä ja uudessa Suomi-sarjassa Industrialesilla. Runkosarjassa Tigersin tulos oli viides sija (4 voittoa ja 10 tappiota). Tigers sai pudotuspelipaikan Eaglesin luovuttua siitä pelaajapulan vuoksi. Expos voitti sarjan 0–2 (6–14 ja 0–7).
Kaudella 2009 Tigers pelasi 16 ottelua, joista se voitti 3. Joukkue jäi pudotuspelien ulkopuolelle ollen sarjassa neljäs. Syksyllä pelattiin All Star -peli suomalaiset–ulkomaalaiset. Tigersistä valittiin Suomen joukkueeseen Akira Ropo, Tommi Harala ja Aki Ropo, ja ulkomaalaisiin Silvio Quevedo ja Sidney Kitchen.
Kaudella 2019 Tigers pääsi ensimmäistä kertaa seuran historiassa SM-sarjan finaaleihin. Finaaleissa Tigers kohtasi Espoon Exposin ja hävisi otteluvoitoin 1–3 (4–14, 8–4, 3–9, 4–10). Heinäkuussa pelattiin B-sarjan baseballin Euroopan-mestaruuskilpailut, joihin Suomi nousi edellisenä vuonna. Suomen maajoukkuetta edustivat Tigersistä pelaajina Silvio Quevedo, Jose Mesa ja Andres Mena sekä Suomen joukkueen general managerina Riku Katajamäki.
| Vuosi | Sarja | Sijoitus | V | T | H |
| --- | --- | --- | --- | --- | --- |
| 2004 | 1.div |  ? | 2 | 1 | 1 |
| 2005 | SM | 5 | 4 | 0 | 11 |
| 2006 | SM | 5 | 4 | 0 | 8 |
| 2007 | SM | 6 | 1 | 0 | 11 |
| 2008 | SM | 5 | 4 | 0 | 10 |
| 2009 | SM | 4 | 3 | 0 | 13 |
| 2010 | SM | 6 | 3 | 0 | 12 |
| 2011 | 1.div | 3 | 2 | 1 | 2 |
| 2012 | SM | 3 | 3 | 0 | 9 |
| 2013 | SM | 4 | 4 | 0 | 11 |
| 2014 | SM | 5 | 5 | 0 | 10 |
| 2015 | 1.div | 2 | 7 | 1 | 5 |
| 2016 | 1.div | 1 | 13 | 0 | 2 |
| 2017 | SM | 3 | 9 | 0 | 7 |
| 2018 | SM | 4 | 6 | 0 | 10 |
| 2019 | SM | 2, hopeaa | 15 | 0 | 5 |